### 8.     Beslutning vedrørende trafiksikkerhedstiltag på [adresse]

**Åbent**

Sagsnr.: 326-2020-16434       J.nr.: 05.00.05           Dokumentnr.:
326-2020-193736

**Sagstype**

Beslutning.

**Resume og sagens baggrund**

Der er via et tillæg til budgetbeslutningen for 2019-2022
afsat et rådighedsbeløb på i alt 3,5 mio. kr. til at skabe en øget
trafiksikkerhed generelt og særligt for de bløde trafikanter på de omkringliggende veje i tilknytning til den nye
vejforbindelse mellem [adresse] og Patricia Clausen. Størsteparten af de
besluttede trafiksikkerhedstiltag er gennemført, og det skal nu vurderes,
hvilke trafiksikkerhedsløsninger, der skal arbejdes videre med i forhold til
Patricia Clausen.

**Indstillinger**

Chefen for Vej, Ejendom og
Affalds indstiller, at der på Hestehavebakken etableres en
trafik-sikkerhedsløsning bestående af en 2-minus-1-vejafmærkning og
hastighedsdæmpende chikaner.

**Behandling**

Teknik- og Miljøudvalget.

**Sagsfremstilling**

Der er via et tillæg til budgetbeslutningen for 2019-2022
indgået en politisk aftale om at investere i en række trafiksikkerhedstiltag på
[adresse], [adresse], Patricia Clausen og ved tilslutningen af den nye
vej til Patricia Clausen.

Der er nu udført følgende tiltag:

* Der er etableret en delt sti bag om præstegården, for at
  undgå sammenblanding af cyklister og biler i T-krydset.
* Der er etableret en sikker passage (en hævet flade), hvor
  cykelstien bøjes væk fra kørebanen (hvor den går fra cykelsti på begge
  sider af vejen til en dobbeltrettet cykelsti)
* Der er etableret 2-minus-1-vejafmærkning, vejbump og
  nedskiltning til 40 km/t på [adresse] for at øge sikkerheden for de
  bløde trafikanter.
* Der er gennemført vejudskillelse (Raklev Skillevej, [adresse] og Hestehavebakken)
* Der er foretaget ekspropriation ved [adresse].
* Der er etableret et midlertidigt vejbump ved
  Patricia Clausen (ved nr.127), da oversigten på [adresse]Hestehavebakken
  er ringe.
* Der er etableret hastighedsbegrænsning på 40 km/t på
  Patricia Clausen.

Udover etablering af trafiksikkerhedstiltag på
Patricia Clausen mangler der nu følgende trafiksikkerhedstiltag i området:

* En sikker krydsning mellem [adresse] og [adresse].
  Dette koordineres med menighedsrådets projekt, som gennemføres i 2020. Forventet udgift 50.000 kr.
* En hævet flade i krydset ved [adresse] og
  Patricia Clausen. Dette afventer gennemførsel af projekt på
  Patricia Clausen. Forventet udgift 60.000 kr.
* Forbedring af oversigtsforholdene
  i krydset og arealerhvervelse. Forventet udgift 60.000 kr.

I perioden fra den 16. juni 2020 til den 26. juni 2020 er
der gennemført trafikmålinger på hestehavebakken. Årsdøgnstrafikken ligger på
762 motorkøretøjer, og gennemsnithastigheden ligger på 32,7 km/t.

Kommunalbestyrelsen besluttede
den 30. januar 2019, at tracéet på [adresse] skulle gøres større,
og at der skulle etableres enten en fællessti for bløde trafikanter i den
østlige side af vejen eller i begge sider af vejen afhængigt af de fysiske
forhold.

Administrationen har arbejdet
videre med en nærmere analyse af de to ønskede løsningsmuligheder for
Patricia Clausen. På grund af blandt andet vejens relativt smalle tracé og
områdets store terrænspring er det imidlertid vanskeligt at gennemføre
løsningerne optimalt. På den baggrund har administrationen også skitseret to
andre muligheder.

I det følgende gives en kort beskrivelse af de undersøgte løsninger.
I Bilag 1 er løsningsforslagene stillet skematisk op over for hinanden.

En fællessti for bløde
trafikanter i den østlige side af vejen vil være vanskelig at etablere, da der blandt
andet vil være udfordringer ved overkørslen ved nr. 86 på grund af store
terrænspring.

Etablering af cykelsti på hver
side af vejen, er generelt på denne vejtype i et boligområde en
trafiksikkerhedsmæssigt god løsning, da det giver en forbedret sikkerhed for
cyklister, og jf. færdselsloven må fodgængere gerne færdes på cykelstien. Denne
løsning kræver en vejudvidelse, ekspropriation af flere matrikler og en
forskydning af vejen mellem nr. 117 og 125. Løsningen er relativt dyr.

Som alternativ til de to foregående forslag har
administrationen undersøgt en eventuel placering af en dobbeltrettet delt sti i
eget tracé fra [adresse] til Patricia Clausen. Denne løsning kræver en regulering
af terræn, idet der er store terrænspring. Herudover vil løsningen forudsætte ekspropriation
af matrikel 6u. Der skal desuden etableres en sikker passage på [adresse] ved
den dobbeltrettede delte stis udmunding. Løsningen er relativt dyr.

Da de oprindeligt ønskede løsningsmuligheder har vist sig at
være vanskelige at løse optimalt, har administrationen desuden undersøgt
muligheden for etablering af en 2-minus-1-vejafmærkning og chikaner på vejen. Ved etablering af en 2-minus-1-vej forbedres forholdene
for cyklister, og løsningen kan etableres inden for den eksisterende vejbredde.
Philip Holm skal således signalere mere plads til de bløde trafikanter og kan
sikre en større afstand mellem de bløde trafikanter og den medkørende trafik. En
2-minus-1-vej gør både cyklister og bilister mere opmærksomme.

Administrationen anbefaler etablering
af en 2-minus-1-vejafmærkning og chikaner på vejen, da der er en forholdsvist
begrænset trafik på [adresse].

Der skal ved flere af forslagene udføres beskæring af
beplantning i krydset for at forbedre oversigtsforholdene.

**Økonomiske konsekvenser**

Inden for det afsatte budget til
trafiksikkerhedstiltag i forbindelse med etableringen af den nye vej på [adresse]
er der nu et restbudget på cirka 1,1 mio. kr. Etablering af en
2-minus-1-vejafmærkning og chikaner på vejen vil kunne finansieres inden for
dette budget.

**Bilag**

|  |  |
| --- | --- |
| Bilag 1 - Løsningsforslag i skema | 326-2020-247377 |